《次韵刘贡父登黄楼怀子瞻二首》
宋代·苏辙

蔼蔼才名世，駸駸日转禺。
一时同接淅，平昔共栖梧。
揽辔真壮士，拥旄良丈夫。
尘埃脱缁绶，水石慰霜须。
胜地来相失，清樽未暇俱。
射余空见帖，铸罢祗观橅。
归计何当决，徂年贵早图。
槛中终为食，韝上耻闻呼。
顾我千羊毳，平生一钓舻。
微官不须满，也复试游吴。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。